recursal/SuperWikiNEXT-32B huggingface dataset:
**Bollywood** (bahasa Hindi: बॉलीवुडcode: hi is deprecated , bahasa Urdu: بالی وڈcode: ur is deprecated ) ialah nama tidak rasmi yang diberikan kepada filem Hindi yang berasas di Mumbai, India. Istilah ini sering digunakan secara tidak tepat kepada keseluruhan wayang India kerana Bollywood hanyalah sebahagian daripada industri filem India.

Nama Bollywood adalah suatu portmanteau *Bombay* (nama lama Mumbai) dan *Hollywood*, pusat industri filem Amerika. Walaupun sesetengah orang tidak gemar dengan nama tersebut, atas alasan bahawa ia menampakkan industri tersebut seolah-olah kelihatan seperti saudara miskin jika dibandingkan dengan Hollywood, ia masih berterusan digunakan dan sekarang ia mempunyai masukan sendiri dalam Kamus Inggeris Oxford.

Bollywood pada umumnya dirujuk kepada wayang Hindi, walaupun Bahasa Hindustan, substratum umum kepada Hindi dan Urdu, adalah lebih tepat. Bollywood terdiri daripada bahasa-bahasa Hindi, Urdu dan Inggeris. Kegunaan kata-kata madah Urdu juga agak banyak. Perhubungan di antara bahasa Hindi, Urdu, dan Hindustan adalah hal yang masih sangat diperbalah.

Penambahan ketara Bahasa Inggeris India dalam dialog dan lagu juga terdapat dalam filem Bollywood kini. Tidaklah janggal untuk melihat filem yang mencirikan dialog dengan perkataan dan ungkapan, juga ayat penuh berbahasa Inggeris. Kini juga terdapat sebilangan filem penuh berbahasa Inggeris. Berapa filem juga ditayangkan dalam dua atau tiga bahasa (sama ada menggunakan sarikata, atau beberapa runut bunyi).

Lihat juga
----------

* Pawagam India
* Senarai pelakon Bollywood

Rujukan
-------

1. ↑  "'The word B'wood is derogatory'". *The Indian Express*. Dicapai pada 11 November 2016.
2. ↑  Richard Corliss (16 September 1996). "Hooray for Bollywood!". *Time*. Diarkibkan daripada yang asal pada 2008-07-11. Dicapai pada 2019-10-14.
3. ↑  Mazumdar, Ranjani. *Bombay Cinema: An Archive of the City*. University of Minnesota Press. ISBN 9781452913025.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Bollywood*** |


|  |  |
| --- | --- |
|  | Wikimedia Commons mempunyai media berkaitan ***Bollywood*** |

* *National Geographic Magazine*: "Welcome to Bollywood"
* National Institute Of Film and Fine Arts
*Piazza di Nettuno* dan *Piazza di Maggiore*
**Bologna** merupakan ibu negeri wilayah Emilia-Romagna yang terletak di bahagian tengah Itali. Penduduknya berjumlah 367,000 (2005).

Sejarah
-------

Kota Bologna berasal daripada tamadun Etruscan dengan nama *Felsina* pada tahun 534 Sebelum Masihi. Kota Etruscan ini berkembang di sekitar Gereja Santo Lukas yang dibangun di atas bukit. Pata abad ke-4 SM, Bologna dikuasai of Boii, yang kemudian menjadi asal usul nama *Bononia* saat koloni Rom berkuasa pada tahun 189 SM. Pada era Rom, populasi Bologna berkisar antara 12,000 - 30,000. Pada masa keemasannya, Bologna menjadi kota kedua di Itali dan menjadi kota paling penting dengan berbagai candi dan arena pertunjukan. Kota ini sempat terbakar pada masa pemerintahan Claudius dan kemudian dibangun kembali oleh Nero pada abad pertama.

Aspek penting
-------------

Kerana lokasinya yang terletak tepat di tengah-tengah wilayah Itali, Bologna memiliki peranan yang penting sebagai kota penghubung baik untuk pengangkutan darat. Kota ini juga memiliki beberapa industi penting seperti industri makanan, elektronik, alat mekanik, penjualan barangan, dan merupakan kota pertama di Itali untuk memasarkan buah dan sayuran. Bologna merupakan salah satu kota yang memiliki banyak monumen dan muzium.

Di kota ini terdapat Universiti Bologna yang merupakan salah satu universiti tertua di dunia dengan jumlah pelajar mencapai lebih dari 100,000 orang dari setiap pelosok dunia.

Bandar kembar
-------------

* United Kingdom Coventry, United Kingdom, sejak 1984
* Ukraine Kharkiv, Ukraine, sejak 1966
* Argentina La Plata, Argentina, sejak 1988
* Jerman Leipzig, Jerman, sejak 1962
* Amerika Syarikat St. Louis, Missouri, Amerika Syarikat, sejak 1987
* Amerika Syarikat Portland, Oregon, Amerika Syarikat, sejak 2003
* Greece Thessaloniki, Greece, sejak 1981
* Nicaragua San Carlos, Nicaragua, sejak 1988
* Senegal Saint-Louis, Senegal, sejak 1991
* Perancis Toulouse, Perancis, sejak 1981
* Bosnia dan Herzegovina Tuzla, Bosnia dan Herzegovina, sejak 1994
* Sepanyol Valencia, Sepanyol, sejak 1976
* Croatia Zagreb, Croatia, sejak 1963.
**B-Legend ! Battle B-Daman** ( Bahasa Jepun : B-伝説 ! バトルビーダマン ; dibaca : B-Densetsu! Batoru BiiDaman ) ialah sebuah siri anime dan manga karya Eiji Inuki.

Anime untuk siri ini ditayangkan di Jepun oleh TV Tokyo pada hari Rabu, jam 18:30 petang, daripada 05 Januari 2004 sampai ke 27 Disember 2004.

Di Malaysia, ia ditayangkan oleh Astro Ceria (2007), ntv7 (2008), Astro Ria (2009) dan Astro Prima (2009).

Plot
----

Siri ini mengisahkan Daiwa Yamato dan mainan Cobalt Blade miliknya yang berlegenda. Dia bersama rakan-rakannya menggunakan sukan B-Daman untuk menentang kumpulan Shadow.

Rancangan ini berlatarkan alam B-Daman World yang penduduknya terdiri daripada manusia, haiwan bersifat manusia, dan robot.

Dengan menggunnakan B-Daman yang penuh lagenda, Yamato menyertai sebuah peraduan yang dianjurkan JBA untuk merebut gelaran juara B-Daman. Bagaimanapun, Yamato tetap terpaksa berlawan dengan kumpulan Shadow.

Watak utama
-----------

* Daiwa Yamato (大輪ヤマト)

Watak utama siri ini yang pernah dibesarkan kucing liar sehingga berusia lima tahun apabila ibu angkatnya Mie menemuinya lalu menjaganya. Dia menggunakan B-Daman Cobalt Blade (yang kemudian dinaik taraf menjadi Cobalt Saber, Cobalt Saber Fire, Cobalt Blaster, dan Cobalt Blaster Drive Cannon). Nama Yamato bersempena nama lama negara Jepun.
* Armada (アルマーダ)

Mahaguru B-Daman lagenda yang berupa kucing gergasi.
* Bull Borgnine (ブル・ボーグナイン)

Bull mempunyai tiga keperibadian: satu yang tenang dan lurus, satu yang yakin dan satu lagi yang ganas apabila menggunakan B-Damannya.
* Daiwa Mie (大輪ミエ)

Ibu angkat Yamato yang menjaganya sejak berusia 17 tahun. Dia membuka restoran dalam bangunan berbentuk kucing.
* Gray Michael Vincent (グレイ・マイケル・ビンセント)

Seorang kawan Yamato yang gagah. Dia pernah menyertai kumpulan Shadow kerana ingin menyelamatkan adiknya Liena dari mereka. Dia menggunakan B-Daman Chrome Zephyr (yang kemudian dinaik taraf menjadi Chrome Raven, Chrome Raven Cyclone, Chrome Harrier dan Chrome Lancer).
* Lienna Grace Vincent (リエナ・グレース・ビンセント)

Adik kembar Gray yang ditawan oleh kumpulan Shadow lalu dijadikan seorang pemain B-Daman yang kuat.
* Tsubakura Tsubame (燕ツバメ)

Seorang pemain B-Daman yang kelihatan seperti gadis, tetapi sebenarnya lelaki.

Lagu
----

### Pembuka

1. 増子直純 Masuko Naozumi : "B-Fire"

### Penutup

1. 菜津美 Natsumi : "Forever"

Rujukan
-------

1. ↑  (Bahasa Inggeris) informasi dari Anime-Planet
2. ↑  (Bahasa Inggeris) informasi dari Anime-Planet

Pautan luar
-----------

* (Bahasa Jepun) Laman web rasmi
**Baskin-Robbins** ialah rantaian ais krim yang bersifat global yang diasaskan oleh Burt Baskin dan Irv Robbins pada tahun 1945. Ais krim yang dihasilkan telah digabungkan di Glendale, California. Syarikat ini juga merupakan rantaian pakar ais krim terbesar di dunia dengan mempunyai lebih daripada 5,800 lokasi, yang mana 2,800 cawangan telah tersedia di Amerika Syarikat. Baskin-Robbins telah mengedar ais krim di lebih daripada 30 negara di dunia. Syarikat ini beribu pejabat di Canton, Massachusetts.

Antarabangsa
------------

Peta negara dengan cawangan Baskin-Robbins
Ais krim Baskin-Robbins
Baskin-Robbins mempunyai lebih daripada 7,500 lokasi kedai di hampir 50 negara di luar AS, termasuk lokasi di: Armenia, Aruba, Australia, Azerbaijan, Bahrain, Bangladesh, Belarus, Kanada, China, Colombia, Curaçao, Denmark, Republik Dominika, Mesir, Honduras, India, Indonesia, Ireland, Jepun, Kazakhstan, Kuwait, Latvia, Malaysia, Maldives, Mauritius, Mexico, Nepal, Oman, Pakistan, Panama, Filipina, Belanda, Portugal, Puerto Rico, Qatar, Rusia, Arab Saudi , Singapura, Afrika Selatan, Korea Selatan, Sepanyol, Sri Lanka, St. Maarten, Taiwan, Thailand, Tajikistan, Emiriah Arab Bersatu, United Kingdom, Vietnam dan Yaman. Lokasi-lokasi antarabangsa memaparkan rasa ais krim yang popular kepada citarasa setiap negara, seperti Red Bean, Teh Hijau, Litchi Gold, Currant Black, Cantaloupe, dan Coconut Grove

Rujukan
-------

1. ↑  "Dunkin' Brands - People". Dunkin' Brands. Diarkibkan daripada yang asal pada January 19, 2013. Dicapai pada January 27, 2013.
2. 1 2  About Baskin Robbins[*pautan mati kekal*]. Baskin-Robbins. Dicapai pada 4 September 2012.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Baskin-Robbins*** |

* Tapak web rasmi
* Which ice-cream shop is known for its "31 flavors" slogan?[*pautan mati kekal*]
**Baruna Jaya VIII (KAL-IV-06)** merupakan kapal tentera laut Indonesia jenis kapal pemetaan/penyelidik yang bertugas bagi pemetaan wilayah-wilayah di Indonesia. Ia dibina pada tahun 1998.

Kapal **Baruna Jaya VIII** milik Indonesia merupakan kapal pemetaan/penyelidik. Baruna Jaya VIII memenuhi keperluan pemetaan Indonesia bagi tujuan ketenteraan dan pengawasan wilayah-wilayah Indonesia. Baruna Jaya VIII dibina oleh *CMN, Cherbourg, Perancis.*

Baruna Jaya VIII mempunyai 37 orang anak kapal tambahan 26 kakitangan pemetaan. Baruna Jaya VIII dilengkapi untuk misi pengawasan, pemetaan dan penyelidikan.

Kapal Baruna Jaya VIII sepanjang 60.03 m; 11.61 meter \* 5.31 meter ( 197 kaki panjang \* 38 kaki \* 17.4 kaki) mempunyai kelajuan pada 14 batu nautikal. Baruna Jaya VIII mempunyai seseran 1,350 tan penuh.

Kapal lain dalam kelas yang sama adalah Baruna Jaya I, Baruna Jaya II, Baruna Jaya III, Baruna Jaya IV, dan Baruna Jaya VIII.

Kemudahan
---------

Baruna Jaya VIII mempunyai kemudahan pengawasan dan penyelidikan hidrografik dan oceanografik.

Tujahan
-------

Kapal Baruna Jaya VIII mempunyai dua enjin disel yang disambung kepada satu gandar yang menghasilkan 2,990 bhp secara berterusan dan mampu bergerak pada kelajuan 14 batu nautikal.

Pegawai pemerintah Baruna Jaya VIII
-----------------------------------

Pautan luar
-----------

*
Bendera Malta
**Bendera Malta** (Malta: *Bandiera ta' Malta*code: mt is deprecated ) terdiri daripada suatu lapangan yang dibahagikan kepada warna putih di sisi tiang dan merah di sebelah kanan. Suatu bentuk pingat George Cross dengan sisi merah tertera pada bahagian kiri atas bendera tersebut.

Reka bentuk
-----------

### Perlambangan

Warna-warna bendera ini dikatakan datang daripada kurniaan Ruggero I dari Sicilia pada tahun 1090 atas kesudian warga Malta memihak dan berperang bersama mereka melawan orang Arab yang datang menyerang kepulauan tersebut, lalu warna tersebut diambil daripada mantel bercorak petak raja itu. Walau bagaimanapun, cerita tersebut dianggap sebagai mitos dari abad ke-19 atau awal lagi hasil pengaitan ibukota pertama negara tersebut, Mdina, dengan warna raja itu pada lewat Zaman Pertengahan.

Pingat Salib George kurniaan Raja George VI kepada seluruh rakyat Malta pada tahun 1946.
Lambang yang terpapar pada sebelah kiri atas bendera ialah George Cross pula dikurniakan Raja George VI sebagai tanda penghargaan serta "kesaksian semangat wira dan taat setia" rakyat jajahan tersebut sewaktu kepulauan itu dikepung pihak Itali dan Jerman semasa Perang Dunia Kedua.

Nota
----

1. ↑  Teks asal: "...to bear witness to a heroism and devotion..."

Rujukan
-------

1. ↑  Article 3 of the Constitution of Malta
2. ↑  Buhagiar, M. Tale of Count Roger and the flag
3. ↑  Gaul, Simon (2007). *Malta, Gozo and Comino* Diarkibkan 2018-07-18 di Wayback Machine. New Holland Publishers. p. 25. ISBN 1860113656.
4. ↑  Image of handwritten letter *World War II today*

Pautan luar
-----------

* Department of Information - Malta
* *Malta* di *Flags of the World*
Bendera Montenegro (2004–kini)
**Bendera Montenegro** diubah pada 12 Julai 2004 oleh Parlimen Montenegro kepada sebuah bendera berbidang merah dengan jata negara tersebut di tengah bidang.

Rekabentuk lambang negara Montenegro ini berdasarkan jata raja Montenegro, Raja Nikola I.

Bendera-bendera lama
--------------------

Bendera Montenegro dari 1993–2004
Bendera ini serupa dengan bendera Serbia dan digunakan dari 1945 hingga 1993 apabila warna biru ditukar dengan warna biru muda, sebuah warna tradisional Montenegro. Nisbah bendera juga ditukar dari 2:3 ke 1:3.

  

Republik Sosialis Montenegro dari 1945-1992]]

Bendera yang digunakan hingga tahun 1992, apabila Montenegro merupakan sebuah wilayah di dalam Republik Bersekutu Sosialis Yugoslavia.

  

Sebuah bendera lama Montenegro yang digunakan sejak pemerintahan para putera hingga 1910
Pada zaman pemerintahan para putera, sebuah bendera merah berlilit emas dengan salib St. George di tengah, digunakan.

Lihat juga
----------

* Bendera Serbia dan Montenegro
**Ben 10: Alien Force** ialah sebuah siri televisyen animasi Amerika Syarikat yang direka oleh Dwayne McDuffie dan Glen Murakami serta studio "Man of Action" (kumpulan yang terdiri daripada Duncan Rouleau, Joe Casey, Joe Kelly, dan Steven T. Seagle), terbitan Cartoon Network Studios sebagai susulan kepada siri animasi *Ben 10*. Berlatarkan lima tahun selepas siri asal, jalan ceritanya menyaksikan watak-watak utama semakin matang, pengembaraan makin menggerunkan, kisah lebih rumit, dan berkurangan gelagat lucu.

Siri ini yang asalnya diberi tajuk *Ben 10: Hero Generation* ditayangkan buat julung kali di Cartoon Network pada 18 April 2008 di Amerika Syarikat. Di Malaysia, Ben 10 Alien Force ditayangkan pada 2 Januari 2009 di Cartoon Network Asia di Astro Saluran 616. Selepas tamat pada 26 Mac 2010 (di AS), siri ini disusuli pula dengan siri *Ben 10: Ultimate Alien*.

Kisah
-----

Lima tahun selepas peristiwa-peristiwa siri asal, Ben Tennyson yang berusia 15 tahun menjalankan kehidupan seperti biasa setelah menanggalkan alat Omnitrix dan membesar dari seorang kanak-kanak menjadi remaja yang penuh keyakinan. Sehinggalah kehilangan Atuk Max memanggil Ben, Gwen, dan Kevin yang baru menjalani pemulihan serenti bersatu semula untuk mencari warga emas kesayangan mereka, di samping mendapat pertolongan kawan-kawan baru sambil membanteras ancaman musuh baru iaitu Highbreed.

Setelah keganasan Highbreed berjaya diatasi, Ben, Gwen, dan Kevin tetap meneruskan pengembaraan mencegah ancaman makhluk asing jahat, termasuk musuh-musuh lama seperti Vilgax dan Vulkanus.

Rujukan
-------

|  |  |
| --- | --- |
|  | Wikiquote mempunyai koleksi petikan mengenai: ***Ben 10: Alien Force*** |

Pautan luar
-----------

* *Ben 10: Alien Force*  di Pangkalan Data Filem Internet (IMDb)
* Diarkibkan 2009-09-02 di Wayback Machine

| * l
* b
* s
*Ben 10* |
| --- |
| Siri | 
*Ben 10* (episod) **·** *Ben 10: Alien Force* (episod) **·** *Ben 10: Ultimate Alien* (episod) **·** Watak-watak **·** Makhluk asing Omnitrix |
| Filem | 
*Secret of the Omnitrix* **·** *Race Against Time* **·** *Alien Swarm* |
| Media lain | 
*Ben 10: Protector of Earth* **·** *Ben 10: Alien Force (permainan video)* |
YB Dr. **Boo Cheng Hau** adalah seorang ahli politik Malaysia dari Parti Tindakan Demokratik (DAP). Beliau merupakan Ahli Dewan Undangan Negeri (ADUN) bagi Skudai, Johor pada masa sekarang. Dr. Boo telah bertanding semenjak pilihan raya umum Malaysia 2004, 2008 dan 2013 bagi kawasan Skudai, negeri Johor.Kini telah keluar parti DAP.

Isu
---

Pada 25 Oktober 2011, kliniknya di Taman Universiti, di Johor Baharu, dipecah masuk mengakibatkan kerugian RM800.  Pemangku Ketua Jabatan Siasatan Jenayah Johor ACP Che Yusoff Che Ngah berkata kejadian berkenaan disedari seorang pekerja klinik terbabit kira-kira pukul 8 pagi sebelum polis menerima laporan mengenainya sejam kemudian. Dr Boo ketika ditemui berkata kejadian terbabit merupakan kali pertama sejak klinik itu dibuka 13 tahun lalu.

Keputusan Pilihan raya
----------------------

**DUN**: Skudai, Gelang Patah (N48, P.162)| Tahun | Pembangkang | Undi | Prts | Kerajaan | Undi | Prts |
| --- | --- | --- | --- | --- | --- | --- |
| 2004 |  | **Boo Cheng Hau** (DAP) | 13,380 | 46% |  | Teo Eng Yee (GERAKAN) | 15,573 | 54% |
| 2008 |  | **Boo Cheng Hau** (DAP) | 23,214 | 69% |  | Teo Eng Tee (GERAKAN) | 10,270 | 31% |
| 2013 |  | **Boo Cheng Hau** (DAP) | 33,692 | 68% |  | Liang Ah Chy (MCA) | 15,642 | 32% |

Rujukan
-------

1. ↑  "salinan arkib". Diarkibkan daripada yang asal pada 2014-02-02. Dicapai pada 2014-07-05.
2. ↑  "Klinik ADUN Skudai dipecah masuk", Malaysiakini.com. 25 Oktober 2011.
3. ↑  "salinan arkib". Diarkibkan daripada yang asal pada 2014-02-02. Dicapai pada 2014-07-05.
Penerima radio Boombox, SKR 700, pada tahun 2011.
**Boombox** ialah pemain muzik mudah alih transistor yang menampilkan satu atau dua perakam/pemain pita kaset dan radio AM/FM, secara amnya dengan pemegang pembawa. Bermula pada pertengahan 1980-an, pemain CD sering disertakan. Bunyi disampaikan melalui penguat dan dua atau lebih pembesar suara bersepadu. Boombox ialah peranti yang biasanya mampu menerima stesen radio dan memainkan muzik yang dirakam (biasanya kaset atau CD biasanya pada volum yang tinggi). Banyak model juga mampu merakam pada pita kaset daripada radio dan sumber lain. Pada tahun 1990-an, beberapa boombox tersedia dengan perakam dan pemain cakera mini. Direka bentuk untuk mudah alih, boombox boleh dikuasakan oleh bateri serta oleh arus talian. Boombox telah diperkenalkan ke pasaran Amerika pada akhir 1970-an. Keinginan untuk bass yang lebih kuat dan berat membawa kepada kotak yang lebih besar dan lebih berat; menjelang 1980-an, beberapa boombox telah mencapai saiz beg pakaian. Beberapa boombox yang lebih besar malah mengandungi meja putar rekod yang dipasang secara menegak. Kebanyakan boombox dikendalikan oleh bateri, membawa kepada kotak yang sangat berat dan besar.

Boombox dengan cepat dikaitkan dengan masyarakat bandar di Amerika Syarikat, terutamanya belia Afrika Amerika dan Hispanik. Penggunaan meluas boombox dalam komuniti bandar menyebabkan boombox dicipta sebagai "**ghetto blaster**". Sesetengah bandar telah membuat petisyen untuk mengharamkan boombox dari tempat awam, dan lama kelamaan, mereka menjadi kurang diterima di jalan-jalan bandar. Boombox menjadi berkait rapat dengan budaya hip hop Amerika dan memainkan peranan penting dalam kebangkitan muzik hip hop.

Galeri
------

* Boombox asas (rendah) dengan hanya paparan nombor trek, tiada penunjuk masa.Boombox asas (rendah) dengan hanya paparan nombor trek, tiada penunjuk masa.
* Boombox Sony Modern dengan sokongan fail MP3 melalui pemacu USB atau CDBoombox Sony Modern dengan sokongan fail MP3 melalui pemacu USB atau CD

Lihat juga
----------

* Penerima radio

Rujukan
-------

1. ↑  Hunt, Dennis (11 June 1993). "Some Bright Spots at Consumer Electronics Show : The MiniDisc digital audio format gets a boost with the announcement of upcoming models. CD boomboxes are a big growth area". *Los Angeles Times*. ProQuest 282084854.
2. ↑
3. ↑
Paduan suara biarawati Katolik Rom
**Biarawati** adalah seorang perempuan yang secara sukarela meninggalkan kehidupan duniawi dan memfokuskan hidupnya untuk kehidupan agama di suatu biara atau tempat ibadah. Istilah ini digunakan dalam pelbagai jenis aliran agama Kristian ini seperti Katolik Rom, Kristian Timur (Kristian Ortodoks, Ortodoks Oriental, dll), Anglikan, Jain, Lutheran, dan Buddhisme. Biarawan adalah sebutan bersamaan untuk lelaki.

Perkataan "biarawati" berasaskan perkataan biara.

Pautan luar
-----------

* (Inggeris) Sisters of the Third Order of St. Francis[*pautan mati kekal*]
* (Inggeris) Poor Clare nuns in Rockford, Illinois Diarkibkan 2006-09-10 di Wayback Machine
* (Inggeris) Nuns from Catholic Encyclopedia
* (Inggeris) A Blog about Being a Catholic Nun in Today’s World
* (Inggeris) A Biography of a Vajrayana Buddhist Nun
* (Inggeris) Martin Luther's letter To Several Nuns, August 6, 1524.
* (Inggeris) Legal Information for Nuns
* (Inggeris) PhD thesis on former nuns and sex
* (Inggeris) Sakyadhita -- The International Association of Buddhist Women

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Bank Hokkaido** (北海道銀行, *Hokkaidō Ginkō*) merupakan sebuah bank Jepun yang beribu pejabat di Sapporo, Hokkaidō. Bank Hokkaido merupakan anak syarikat kepada Hokuhoku Financial Group selepas kumpulan itu bergabung dengan Bank Hokuriku pada 1 September tahun 2004. Bank Hokkaido mempunyai 134 cawangan dimana 131 cawangan terletak di Hokkaido manakala yang selebihnya terletak di Kawasan Tohoku, Tokyo, dan Osaka.

Photograph of a grey eleven-storey office building on a street corner Pejabat utama Bank Hokkaido di Sapporo

Sejarah
-------

Bank Hokkaido telah ditubuhkan pada 5 Mac 1951 di Sapporo. Pada tahun 1997, Hokkaido Bank telah mengadakan rundingan penggabungan dengan Bank Hokkaido Takushoku, sebuah bank yang juga terletak di Hokkaido tetapi sedang bergelut dengan masalah kewangan pada masa itu. Walaubagaimanapun, perbincangan ini terputus dan Bank Hokkaido Takushoku kemudiannya menjadi muflis. Pada 24 Mei tahun 2002, Bank Hokkaido dan Bank Hokuriku bersetuju untuk mengadakan hubungan perniagaan. Kira-kira satu tahun kemudian, pada 23 Mei tahun 2003, bank-bank ini bersetuju untuk menggabungkan pengurusan operasi mereka. Pada 1 September tahun 2004, kedua-dua bank menjadi anak syarikat Kumpulan Kewangan Hokuhoku .

Pautan luar
-----------

* Bank Hokkaido
* Kumpulan Kewangan Hokuhoku
* Bank Hokuriku

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat
* Jepun

 |
**Banjir China 2010** atau **banjir selatan China 2010** bermula pada Mei 2010 di selatan Republik Rakyat China. Puluhan sungai banjir, termasuk Sungai Pearl di provinsi Guangdong, Fujian, Guangxi, Jiangxi dan Sichuan.

Setakat 13 Jun, 175 orang terbunuh, 110 hilang, dan 800,000 dipindahkan kerana risiko banjir dan tanah runtuh akibat hujan lebat. 68,000 rumah musnah dan 500,000 hektar ladang telah rosak. Lebih 10 juta penduduk hilang harta benda dan dianggar kerugian 14 bilion yuan (USD 1.3 bilion). Pusat Meteorologi Kebangsaan China melaporkan hujan lebat turun 200 mm. Selatan China biasanya berhadapan hujan lebat melampau dan banjir ketika musim panas.

Setakat 5 Ogos pula, seramai 1,072 disahkan maut. Ini tidak termasuk 127 orang yang terbunuh akibat tanah runtuh pada awal Ogos. Manakala 140 juta orang di 28 wilayah, perbandaran dan kawasan, terutamanya wilayah selatan dan tengah dan kawasan Zhejiang, Fujian, Jiangxi, Hubei, Hunan, Guangdong, Guangxi, Chongqing, Gansu, Sichuan dan Guizhou, serta wilayah timur laut Jilin turut mendapat kesan, dengan 4.66 juta orang dipindahkan kerana risiko banjir dan tanah runtuh di akhir Jun. Setakat awal Ogos pula, 10.42 juta orang telah dipindahkan.

Tindakan
--------

Pasukan bomba dan polis menggunakan bot dan helikopter untuk meninjau dan menyelamatkan penduduk yang terperangkap. Jalan raya dan landasan kereta api turut tergendala. Beberapa penerbangan kapal terbang turut dibatalkan.

Pada 20 Jun 2010, Perdana Menteri Republik Rakyat China Wen Jiabao telah melawat mangsa banjir di kampung Shuangshang di Cangwu, Guangxi Zhuang.

Rujukan
-------

1. 1 2 3 4  "China flood toll reaches 1,072". *Sify News International*. 5 Ogos 2010. Dicapai pada 6 Ogos 2010.
2. 1 2 3  "China flood death toll reaches 700". *Toronto Sun*. 21 Julai 2010. Dicapai pada 21 Julai 2010.
3. ↑  "Death toll in flood-stricken south China nears 400". *Yahoo! News*. 26 Jun 2010. Dicapai pada 29 Jun 2010.[*pautan mati kekal*]
4. 1 2  Sarah Gordon (28 Jun 2010). "More Than 100 Feared Dead In China Landslide". *Sky News*. Dicapai pada 29 Jun 2010.
5. ↑  "Over 10 mln affected by floods in S China, 132 dead". Xinhua. 20 Jun 2010. Dicapai pada 20 Jun 2010.
6. ↑  "Vice president urges flood prevention in south China region". *Xinhua*. 11 Mei 2010. Dicapai pada 23 Jun 2010.
7. ↑  Southern China floods kill scores Guardian
8. ↑  Alfred Cang (27 Jun 2010). "Death Toll in Flood-Stricken South China Reaches 381 People, Ministry Says". *Bloomberg*. Dicapai pada 29 Jun 2010.
9. ↑  "South China floods toll rises to 211". Xinhua. 23 Jun 2010. Dicapai pada 24 Jun 2010.
10. ↑  "Scores die in China flash floods". BBC News. 19 Jun 2010.
11. ↑  "Floods across southern China take heavy toll". BBC News. 20 Jun 201.
12. ↑  "Flooding death toll rises to 175 in southern China". Diarkibkan daripada yang asal pada 2010-06-25. Dicapai pada 2010-06-25.
**Bendera Republik Sosialis Soviet Armenia** diisytiharkan oleh Kerajaan RSS Armenia pada 17 Disember 1952.

Bendera pertama RSS Armenia telah diperkenalkan dalam konstitusi, diterima pada 2 Februari 1922 oleh Kongresasi Pertama Soviet dalam republik itu. Bendera tersebut wujud hanya untuk beberapa bulan, atas sebab republik itu bersatu dengan RSS Azerbaijan dan RSS Georgia di bawah Republik Sosialis Persekutuan Soviet Transcaucasia (RPSST), telah dimasukkan lagi kepada republik mereka, pada 1936.

Antara tahun 1936 dan 1952, bendera merah dengan tukul emas dan sabit di bahagian atas sebelah kiri. Aksara Armenia HSSR (untuk *Haykakan Sovetakan Sotsialistakan Respublika*) adalah dalam emas di bawah tukul dan sabit.

Antara 1922 dan 1936, bendera adalah sama seperti antara tahun 1936 dan 1952, tetapi tanpa tukul dan sabit, dan dengan aksara Sirilik, **ССРА** (SSRA) di tempat bendera itu.

* February-March 1922 Flag of Armenian SSRFebruary-March 1922 Flag of Armenian SSR
* 1936-1940 Flag of Armenian SSR1936-1940 Flag of Armenian SSR
* 1940-1952 Flag of Armenian SSR1940-1952 Flag of Armenian SSR

Rujukan
-------

1. ↑  "Cоветская Армения (Soviet Armenia)" (dalam bahasa Bahasa Rusia). Russian Centre of Vexillology and Heraldry. 2004-11-14. Dicapai pada 2007-01-20.CS1 maint: unrecognized language (link)
**Bank Bumiputra Malaysia Berhad** (**BBMB**) ialah sebuah bank di Malaysia. Bank ini ditubuhkan pada tahun 1965 dengan tujuan memberi pinjaman kepada Bumiputera dalam lapangan perdagangan dan perusahaan.

Bank Bumiputera mengalami masalah yang serius pada tahun 1983. Seorang akauntannya dibunuh di Hong Kong yang berkait dengan George Tan, seorang jurutera berasal dari Sarawak, Malaysia yang membuka perniagaan hartanah di Hong Kong bernama *Carrian Group*.

Kecekapannya membuat untung melalui pembangunan hartanah segera menarik ramai pelabur. Beliau dikatakan meminjam sejumlah wang daripada *Bumiputra Malaysia Finance* (BMF) di Hong Hong. Siasatan mahkamah berkenaan penyalahgunaan dana terhadap beliau, *Carrian Group*, rakan niaga serta syarikat-syarikat yang berurus niaga dengan syarikat *Carrian Group* telah dimulakan pada Oktober 1984. Syarikat tersebut telah muflis dengan tanggungan hutang sebanyak lebih kurang USD$1.2 bilion. Kes itu dikenali sebagai "Kes Carrian" dan merupakan kes jenayah terpanjang dalam sejarah perundangan Hong Kong. Kes itu telah berlanjutan selama 17 tahun dan menelan belanja sebanyak HK$210 juta.

Sehingga kini,[*bila?*] keputusan mengenai kes ini masih kabur dan boleh dianggap[*nyatakan menurut siapa?*] tidak dapat diselesaikan.

Kemudian, Bank Bumiputera telah digabungkan dengan Rashid Hussain Berhad yang menguasai *Development and Commerce Bank* di bawah skim penggabungan bank-bank.

Kini,[*bila?*] Bank Bumiputera dikenali sebagai *Commerce International Merchant Bank*.
Ibu pejabat Bank Koperasi Taiwan di Zhonglun, Daerah Songshan, Taipei
 Bangunan bekas ibu pejabat hingga 2017, di Daerah Zhongzheng, Taipei
**Bank Koperasi Taiwan** (**TCB**; bahasa Inggeris: *Taiwan Cooperative Bank*code: en is deprecated ; Cina tradisional: 合作金庫銀行code: zh is deprecated ; pinyin: *Hézuò Jīnkù Yínháng*; Pe̍h-ōe-jī: Ha̍p-chok Kim-khò͘ Gîn-hâng) ialah sebuah bank tersenarai yang beribu pejabat di Taipei, Taiwan. Bank ini pada awalnya dibentuk oleh orang Jepun semasa pemerintahan Jepun di Taiwan pada tahun 1923, dan TCB diambil alih oleh pemerintah Republik China pada 1946 dan berkembang sejak itu. Hari ini, bank ini ialah salah satu bank terbesar di Taiwan, yang mempunyai cawangan paling banyak (301) antara semua bank di pulau Taiwan.

Lihat juga
----------

* Senarai bank di Taiwan
* Senarai syarikat Taiwan
* Ekonomi Taiwan

Rujukan
-------

1. ↑  "The World's Largest Public Companies". *Forbes*.

Pautan luaran
-------------

* Laman web rasmi Diarkibkan 2008-09-14 di Wayback Machine dalam bahasa Inggeris
Bendera Mesir 1984-sekarang
**Bendera Mesir** terdiri daripada tiga jalur mendatar merah, putih dan hitam dan suatu lambang jata negara di tengah jalur putih. Rekaan ini diperkenalkan berikutan penggulingan kekuasaan Raja Farouk I oleh Pergerakan Pegawai Bebas semasa Revolusi Mesir 1952.

Bendera Mesir amat mempengaruhi seberapa bendera negara-negara Arab lain seperti di Iraq, Syria, Sudan dan Yaman

Perlambagaan
------------

Jalur merah melambangkan darah ditumpah orang Mesir yang berperang menentang kuasa penjajahan, jalur putih melambangkan kesucian jiwa para orang Mesir dan jalur hitam melambangkan penumpasan kegelapan dan penindasan.

Sejarah
-------

Bendera Mesir 1958-1972

Rujukan
-------

1. ↑  "Egyptian Flag Symbolism". *Sis.gov.eg*. Dicapai pada 15 Oktober 2017.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.


|  |  |
| --- | --- |
| Ikon tunas | Rencana berkenaan Mesir ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Banjir timur laut Brazil 2010** berlaku pada Jun 2010 akibat hujan lebat terutamanya di Alagoas, Pernambuco, Rio Largo, Branquinha, Uniao dos Palmares dan Santana do Mundau. Presiden Brazil Luiz Inacio Lula da Silva menyatakan 79 jambatan di Pernambuco runtuh. Di Branquinha, 80 kilometer dari Alagoas, beberapa rumah di tepi tebing Sungai Mundau turut runtuh.

Seramai 51 orang mati, 1,000 hilang dan 120,000 meninggalkan rumah mereka. Empangan pecah dan paras air sungai meningkat, menenggelam seluruh kota. Bekalan elektrik dan telefon tergendala. Mangsa banjir ditempatkan di sekolah dan gereja.

Sungai Mundau menyebabkan kehilangan 500 orang hilang. Mayat mengelapung di sepanjang pantai dan sungai. Lebih dari 40,000 rumah di Alagoas musnah dan merosakkan 22 buah bandar. Bangunan bank di Rio Largo di Alagoas musnah. Landasan dan stesen kereta api turut berlumpur. Mangsa banjir tidak dapat menonton perlawanan bola sepak negara itu yang sedang beraksi dengan Portugal. Kesudahannya Brazil-Portugal seri 0-0.

Respons
-------

Presiden Brazil Luiz Inacio Lula da Silva membatalkan perjalanan ke Kanada untuk menghadiri Sidang puncak ekonomi G20. Menteri Ekonomi Guido Mantega dihantar sebagai wakil.

Pasukan bola sepak Brazil di Afrika Selatan yang menyertai Piala Dunia FIFA 2010 turut berasa cemas. Bandar Branquinha mungkin dipindahkan ke lokasi baru yang tidak mudah banjir.

Rujukan
-------

1. 1 2  "Relief reaches Brazil flood victims". *The Sydney Morning Herald*. 26 Jun 2010. Dicapai pada 26 Jun 2010.
2. ↑  BBC News (23 Jun 2010). "Floods in north-east Brazil kill dozens of people". *British Broadcasting Corporation*. Dicapai pada 24 Jun 2010.
3. ↑  "Rescuers rush aid to Brazil flood towns; 44 dead". *Reuters*. 23 Jun 2010. Dicapai pada 24 Jun 2010.
4. 1 2  "Dozens killed in Brazil floods". *Aljazeera*.
5. ↑  "Hundreds missing in Brazil floods". *Aljazeera*. 24 Jun 2010. Dicapai pada 24 Jun 2010.
6. ↑  Relief supplies reach Brazil flood victims AFP
7. ↑  "Cidade deve mudar de lugar após chuva". *O Dia*. 24 Jun 2010. Dicapai pada 24 Jun 2010. (Portugis)
Nisbah bendera: 1:2
Piawaian Gabenor New South Wales
**Bendera New South Wales** semasa telah diterima pakai secara rasmi oleh kerajaan New South Wales pada tahun 1876.

Bendera ini adalah berdasarkan pengubahsuaian Panji Biru British dengan lencana negeri yang terletak di bucu atas. Lencana, berdasarkan jata, adalah cakera putih dengan salib St. George, singa pengawal keemasan sambil lepas di tengah salib dan bintang emas pecah lapan pada setiap lengan salib.

Bendera ini telah diterima pakai kerana kritikan dari Admiralti British bahawa reka bentuk sebelumnya adalah terlalu serupa dengan reka bentuk bendera Victoria.

Lencana negeri telah direka oleh Arkitek Kolonial James Barnet dan Kapten Francis Hixson, seorang pesara pegawai Tentera Laut Diraja. Walaupun reka bentuk itu diberikan makna, ia mungkin versi mudah daripada lambang separuh rasmi New South Wales pada masa itu.

Bendera Sebelum
---------------

Bendera pertama New South Wales telah diterima pakai pada 1867. Ia juga adalah pengubahsuaian Panji Biru British dengan huruf "NSW" putih yang terletak di atasnya. Bendera ini merupakan tindak balas kepada kelulusan daripada Akta Pertahanan Kolonial Laut British pada 1865 di mana semua kapal penjajah perlu "memakai Panji Biru/Merah dengan meterai atau lencana tanah jajahan di bendera itu".

New South Wales kemudian menerima pakai bendera kedua pada tahun 1870 dan ia adalah hampir sama dengan bendera Victoria. Bendera ini adalah pengubahsuaian Panji Biru British dengan yang "Lencana Gabenor". Lencana itu adalah Buruj Pari atau Palang Selatan dan mahkota empayar terletak di atas Palang Selatan itu. Perbezaan antara bendera ini daripada bendera Victoria adalah bahawa bintang-bintangnya adalah emas dan setiap bintang mempunyai pecah antara lima hingga sembilan dengan satu bucunya menunjuk ke bahagian bawah bendera.

* Bendera Sydney FerriesBendera Sydney Ferries
* Piawaian Gabenor New South Wales 1876-1981Piawaian Gabenor New South Wales 1876-1981
* Bendera New South Wales 1870-1876Bendera New South Wales 1870-1876
* Bendera New South Wales 1867Bendera New South Wales 1867
* Lencana Negeri New South WalesLencana Negeri New South Wales
* Kesatuan Bendera Great Britain 1788-1800Kesatuan Bendera Great Britain 1788-1800

Rujukan
-------

1. ↑  New South Wales Government (2007). "New South Wales Flag". *Flags and Emblems*. Diarkibkan daripada yang asal pada 2008-07-20. Dicapai pada 2008-08-10.
Sungai Mississippi di Kaskaskia, Illinois ketika Banjir Besar 1993 di Amerika.
**Banjir seratus tahun** merujuk kepada jenis banjir dengan nilai kebarangkalian 1 per 100 (1%) untuk berlaku pada satu-satu tahun. Banjir ini juga digelar sebagai "banjir 1%" oleh kerana tahap kebarangkalian ini. Bagi banjir di kawaasan pesisir atau tasik, banjir seratus tahun dinilai berdasarkan kedalaman air banjir, dan mungkin melibatakan kesan ombak. Bagi sistem sungai, banjir seratus tahun pula dinilai berdasarkan darjat aliran sungai. Berdasarkan anggaran aliran banjir seratus tahun, paras air banjir yang terbentuk boleh dipetakan sebagai kawasan pembanjiran lalu menerbitkan suatu peta dataran banjir seratus tahun. Kawasan berdekatan pesisir atau tasik juga boleh mengalami banjir akibat faktor-faktor seperti air pasang, ribut dan ombak. Peta dataran banjir ini boleh diambil kira dalam isu-isu seperti permit pembinaan, dasar alam sekitar dan insurans banjir.

Rujukan
-------

1. ↑  Viessman, Warren (1977). *Introduction to Hydrology*. Harper & Row, Publishers, Inc. m/s. 160. ISBN 0-7002-2497-1.
2. ↑  Holmes, R.R. Jr. and Dinicola, K. (2010) *100-Year flood–it's all about chance*  U.S. Geological Survey General Information Product 106
3. ↑  "Coastal Flooding". *FloodSmart*. National Flood Insurance Program. Diarkibkan daripada yang asal pada 2016-03-08. Dicapai pada 7 March 2016.

Pautan luar
-----------

* "What is a 100 year flood?". Boulder Area Sustainability Information Network (BASIN). URL accessed 2006-06-16.
Rasio Bendera 2:3
**Bendera Maghribi** terdiri dari sebuah bintang berwarna hijau pada sebuah latar belakang berwarna merah. Bendera baru ini diperkenalkan pada hari kemerdekaan Maghribi pada tahun 1956.

Perlambangan
------------

Warna merah dikaitkan kuat dengan Maghribi, di mana kerajaan tersebut diasaskan dinasti Alawiyyah yang datang daripada keturunan Fatimah al-Zahra, puteri Nabi Muhammad dan isteri Ali bin Abi Talib. Ia juga melambangkan keberanian dan kekuatan.

Warna hijau melambangkan kasih sayang, harapan, keamanan, harapan dan kegembiraan. Ia turut berkait kuat dengan agama Islam.

Pentagram yang terletak di tengah lapangan bendera merujuk kepada mohor yang dikatakan telah dipakai Nabi Sulaiman. Lima bucu ia turut melambangkan lima Rukun Islam.

Rujukan
-------

1. 1 2  "Flag of Morocco". Famouswonders.com. 17 November 1915. Dicapai pada 3 Julai 2016.
2. 1 2  "Moroccan Flag". Vexillology Matters. Dicapai pada 3 Julai 2016.
3. ↑   m/s. 838

Pautan luar
-----------

* flagPortal Maghribi

* *Morocco* di *Flags of the World*
* Morocco Historical Flags, FOTW
**Banjir pertanyaan** adalah asas protokol operasi Gnutella.

Bagaimana ia berfungsi
----------------------

Apabila seorang pengguna (dikenali sebagai Jamal) memasuki jaringan Gnutella, pelanggannya mencipta senarai pengguna yang dianggap mempunyai pautan langsung. Iaitu, pengguna tersebut dianggap satu "loncatan komunikasi" jauhnya.

Jamal kemudian mencari dalam jaringan untuk fail komputer tertentu. Pelanggannya kemudian mengeluarkan query kepada kesemua pengguna yang "satu loncatan" jauh. Jika tiada seorangpun daripada pengguna tersebut mempunyai fail yang diminta, pelanggan Jamal mengeluarkan pertanyaan sekali lagi. Kali ini, ia diarahkan kepada semua pengguna yang satu loncatan jauh, dan pengguna tersebut akan menghantar kepada semua pengguna yang berada satu loncatan daripada mereka - kesemua mereka yang berada dua loncatan daripada Jamal. Jika masih tidak ada seorangpun mempunyai fail tersebut, Jamal menghantar pertanyaan lagi kepada mereka yang berada tiga loncatan jauh. Perkara ini berterusan sehingga dia mencecah had (tiada lagi aras "levels of recursion") atau apabila kesemua jaringan telah digeledah.

Kekurangan utama skema ini adalah lalu-lintas yang dihasilkan oleh pertanyaan meningkat berganda dengan kesukaran dijumpai.
**Benjamin David "Ben" Bowen** (14 November 2002 - 25 Februari 2005), yang sering disebut **Big Ben Bowen** , adalah anak lelaki dari Huntington, Virginia Barat, yang didiagnosis dengan tumor otak yang agresif pada tahun 2004. Keluarganya menceritakan kisahnya untuk meningkatkan kesedaran mengenai kanser kanak-kanak dan untuk membantu St. Hospital Penyelidikan Kanak-kanak Jude untuk mengumpulkan hampir $ 4 juta.

Kehidupan Bowen
---------------

Pada 14 November 2002, Ben Bowen dilahirkan oleh Tom dan Jennifer Bowen. Ben mempunyai bayi yang normal hingga usia 16 bulan, ketika dia didiagnosis dengan tumor berukuran bola golf di tengah otaknya. Ben Bowen pergi ke Hospital Kanak-kanak Cincinnati untuk pembedahan otak kecemasan. [Rujukan?] Tumor terbukti menjadi tumor teratoid rhabdoid atipikal (AT / RT) yang sangat agresif, jarang, dan berkembang pesat. The Bowens dipindahkan ke Hospital Penyelidikan Kanak-kanak St. Jude pada bulan Mac 2004. [3]

Rawatan awal Ben merangkumi empat pembedahan otak, kemoterapi, dan terapi radiasi. Selama tempoh rawatan ini, Ben Bowen mengambil nama panggilan "Big Ben" kerana sikap, keberanian dan senyumannya yang "besar". [Rujukan?] Tumor itu berulang pada bulan November 2004, dan tidak ada ubat atau rawatan yang diketahui untuk membantunya.

Dengan bantuan Federal Express, dan keluarga mangsa dalam serangan 11 September (yang Tom bantu dalam pemulihan), keluarga Bowen membawa Ben Bowen dalam perjalanan khas dua minggu ke Disney World, di mana mereka menyambut ulang tahun keduanya. [4]
**Baruna Jaya I (KAL-IV-02)** merupakan kapal tentera laut Indonesia jenis kapal pemetaan/penyelidik yang bertugas bagi pemetaan wilayah-wilayah di Indonesia. Ia dibina pada tahun 1989.

Kapal **Baruna Jaya I** milik Indonesia merupakan kapal pemetaan/penyelidik. Baruna Jaya I memenuhi keperluan pemetaan Indonesia bagi tujuan ketenteraan dan pengawasan wilayah-wilayah Indonesia. Baruna Jaya I dibina oleh *CMN, Cherbourg, Perancis.*

Baruna Jaya I mempunyai 37 orang anak kapal tambahan 26 kakitangan pemetaan. Baruna Jaya I dilengkapi untuk misi pengawasan, pemetaan dan penyelidikan.

Kapal Baruna Jaya I sepanjang 60.03 m; 11.61 meter \* 5.31 meter ( 197 kaki panjang \* 38 kaki \* 17.4 kaki) mempunyai kelajuan pada 14 batu nautikal. Baruna Jaya I mempunyai seseran 1,350 tan penuh.

Kapal lain dalam kelas yang sama adalah Baruna Jaya I, Baruna Jaya II, Baruna Jaya III, Baruna Jaya IV, dan Baruna Jaya VIII.

Kemudahan
---------

Baruna Jaya I mempunyai kemudahan pengawasan dan penyelidikan hidrografik dan oceanografik.

TUJAHAN
-------

Kapal Baruna Jaya I mempunyai dua enjin disel yang disambung kepada satu gandar yang menghasilkan 2,990 bhp secara berterusan dan mampu bergerak pada kelajuan 14 batu nautikal.

Pegawai pemerintah Baruna Jaya I
--------------------------------

Pautan luar
-----------

*
***Batrachoseps*** ialah sejenis genus salamander tak berpeparu (Plethodontidae), dan boleh dikenal pasti melalui kaki mereka yang berjari empat. Nama genus ini secara kasarnya bermaksud "katak dan cicak" sempena lidahya. Tidak seperti hampir keseluruhan amfibia dan haiwan bukan mamalia lain, haiwan-haiwan jenis salamader ini tidak memiliki nukleus pada sel darah merah mereka - suatu ciri yang hanya ada pada mamalia serta beberapa spesies ikan Antartika.

Spesies *Batrachoseps* menetap di kawasan barat Amerika Utara, dari Oregon dan California, Amerika ke Baja California utara di Mexico. Spesies-spesies di California dapat menetap dalam pelbagai bentuk persekitaran selama mana keperluan-keperluan hidup kekal terjamin.

Rujukan
-------

1. ↑  Cohen, W. D. (1982). "The cytomorphic system of anucleate non-mammalian erythrocytes". *Protoplasma*. **113**: 23–32. doi:10.1007/BF01283036.
2. ↑  "Slender salamander". *www.fritzhaeg.com*. Animal Estates / 5.2 California quail. Dicapai pada 3 Februari 2019.

Pautan luar
-----------

* "Batrachoseps". *Tree of Life*.
* "A slender salamanders page". *montereybay.com*.

|  |  |
| --- | --- |
| Pengenalpastian takson | 
* Wd: Q786876
* ADW: Batrachoseps
* BOLD: 27347
* EoL: 15777
* Fossilworks: 37387
* GBIF: 2431747
* iNaturalist: 27444
* IRMNG: 1032382
* ITIS: 173704
* NCBI: 57542
* uBio: 25776

 |
Bendera Brunei (1959)

Bendera Brunei (1906 - 1959)

**Bendera Brunei** mula diperkenalkan pada tahun 1906 setelah Perjanjian Tambahan 1905/1906. Bendera tersebut pada waktu itu sama seperti bendera sekarang, kecuali tanpa panji-panji. Pada 29 September 1959, Panji-Panji Kerajaan ditambah di tengah-tengah selepas Pemasyhuran Perlembagaan Negeri Brunei 1959, dan dikekalkan apabila mencapai kemerdekaan pada 1 Januari 1984.

Bendera ini terdiri daripada lambang negara di bahagian tengah dengan latarbelakang warna kuning dan pepenjuru hitam, putih dan panji-panji berwarna merah di bidang bendera.

Lambang negara terdiri daripada bulan sabit (lambang Islam), dicantum dengan payung obor-obor (lambang kerajaan di bawah seorang raja). Di bawah payung adalah sayap yang melambangkan keadilan, kedamaian, kemakmuran dan keamanan. Di sebelah kiri dan kanan terdapat sepasang tangan yang menadah. Di bulan sabit terdapat kekata dalam tulisan Jawi, "*Sentiasa berbuat kebajikan dengan petunjuk Allah*" dan di bawah bulan sabit, kekata "*Negara Brunei Darussalam*" juga dalam tulisan Jawi.

Di Nusantara, warna kuning adalah warna tradisional untuk raja-raja. Ini dapat dilihat di panji-panji diraja Malaysia dan Thailand dan juga bendera presiden Indonesia.

Pautan luar
-----------

* Bendera dan lambang negara dari laman kerajaan Brunei Diarkibkan 2006-08-04 di Wayback Machine

| * l
* b
* s
Rencana Brunei  |
| --- |
| Sejarah | 
* Empayar Brunei
* Perang Kastila
* Perang Saudara Brunei
* Rajah Putih
* Borneo British
* Pendudukan Jepun
* Kempen Borneo
* Pentadbiran Tentera British
* Pemberontakan Brunei
* Sejarah wilayah

 |  |
| Geografi | 

|  |
| --- |
| 
* Sempadan
* Borneo
* Bandaran
* Sungai
* Fauna
* Flora

 |

 |
| Politik | 

|  |
| --- |
| 
* Bahagian pentadbiran
* Kabinet
* Politik
* Hubungan asing
* Hak asasi manusia
* Penguatkuasaan undang-undang
* Ketenteraan
* Parlimen
* Sultan

 |

 |
| Ekonomi | 

|  |
| --- |
| 
* Dollar (matawang)
* Telekomunikasi
* Pelancongan
* Transport

 |

 |
| Masyarakat | 

|  |
| --- |
| 
* Masakan
* Kebudayaan
* Demografi
* Orang Brunei
* Etnik
* Pendidikan
* Filem
* Penjagaan kesihatan
* Perumahan
* Bahasa
* Media
* Melayu Islam Beraja (falsafah negara)
* Muzik
* Agama
* Sukan

 |
| Simbol | 
* Lagu kebangsaan
* Jata
* Bendera

 |

 |
| 
* Kategori

 |
***Ben 10: Ultimate Alien*** merupakan sebuah siri televisyen animasi yang menjadi siri ketiga francais Ben 10 di Cartoon Network. Di Amerika Syarikat, ia mula ditayangkan pada 23 April 2010, selepas episod akhir *Ben 10: Alien Force* pada 26 Mac 2010. Di negara-negara lain (Eropah, Asia dan Oseania), *Ultimate Alien* mula disiarkan di CN pada waktu keramat 10 pagi, 10 Oktober 2010 (10/10/10). Di Malaysia, Ultimate Alien mula disiarkan pada 10 Oktober 2010 semasa acara 10.10.10 di Cartoon Network Asia di Astro Saluran 616.

Plot
----

Meneruskan kisah beberapa minggu selepas peristiwa terakhir *Ben 10: Alien Force*, *Ben 10: Ultimate Alien* menjejaki pengembaraan Ben Tennyson yang berusia 16 tahun. Omnitrix telah musnah, dan Ben perlu menguasai rahsia Ultimatrix, alat berupa sarung tangan ala Omnitrix yang bukan sahaja mengembalikan kuasa-kuasa dan kebolehan lamanya, bahkan juga membolehkannya mengevolusikan bentuk makhluk asing menjadi lebih kuat dan perkasa. Pada episod pertama, seorang peminat bernama Jimmy Jones, 10 tahun, mengetahui lalu mendedahkan identiti rahsia Ben ke seluruh dunia. Dalam sekelip mata Ben menjadi seorang tokoh terkenal yang disanjungi oleh kanak-kanak tetapi dipandang was-was oleh golongan dewasa sebagai kemungkinan ancaman kepada keselamatan dunia. Dengan Gwen, Kevin dan Atuk Max yang masih di sampingnya, Ben terus memerangi ancaman makhluk asing terhadap galaksi termasuk mencari lima ekor makhluk yang diserang oleh penyangak bernama Agreggor.

Ultimatrix
----------

Lihat juga: Senarai makhluk asing Omnitrix
Dari Omnitrix, bertukarnya menjadi Ultimatrix yang lebih hebat, dan mengandungi segala kuasa dan kebolehan Omnitrix asal di samping kebolehan mengubah makhluk-makhluk jelmaan Ben menjadi bentuk mutlak (*ultimate form*) dengan mengevolusikan mereka sambil memberikan kuasa dan kebolehan baru. Untuk menghidupkan kebolehan ini, Ben menekan lambang Omnitrix symbol pada dada jelmaannya sehingga bertukar menjadi bentuk mutlaknya. Seperti Omnitrix, Ultimatrix juga boleh mengambil mana-mana sampel DNA makhluk yang belum disimpan dalam Primus, cuma tidak memerlukan sentuhan dari makhluk itu, sebaliknya Ultimatrix boleh menerima sampel itu dengan mengesan makhluk itu lalu memancarkan cahaya kuning pengimbas. Selain itu, Ben juga boleh bertukar menjadi makhluk-makhluk yang pernah dijelmakannya dari dua siri sebelumnya.

Rujukan
-------

1. ↑  "CN Official Site Update". Diarkibkan daripada yang asal pada 2016-03-04. Dicapai pada 2021-09-24.

Pautan luar
-----------

* Official CN US website
* Official CN UK website

| * l
* b
* s
*Ben 10* |
| --- |
| Siri | 
*Ben 10* (episod) **·** *Ben 10: Alien Force* (episod) **·** *Ben 10: Ultimate Alien* (episod) **·** Watak-watak **·** Makhluk asing Omnitrix |
| Filem | 
*Secret of the Omnitrix* **·** *Race Against Time* **·** *Alien Swarm* |
| Media lain | 
*Ben 10: Protector of Earth* **·** *Ben 10: Alien Force (permainan video)* |

Templat:Cartoon Network